Държавен вестник, бр. 105, 2025 г., стр. 204

СТР.  204	
Д Ъ Р Ж А В Е Н  В Е С Т Н И К 	
БРОЙ  105
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Ядрена енергетика“ от Списъка на професиите за професионално образование и обучение 
(СППОО), утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията „Ядрена 
енергетика“, могат да изпълняват основни дейности, свързани с монтаж, демонтаж, поддържане 
и ремонт на съоръжения и инсталации в ядрени електроцентрали. Под ръководството на по-
квалифицирани специалисти те участват в проверка и поддръжка на елементи от първи и втори 
контур на енергоблоковете, в изпитване на основни параметри, наблюдение на процеси и 
подмяна на стандартни компоненти. 
Изпълняват помощни дейности по подготовка на работни зони, инструменти и 
измервателна апаратура, спазвайки строго технологичната последователност, оперативните 
процедури и регламентираните стандарти за радиационна защита и безопасност. Работят с 
механични и електрически инструменти, използват защитно облекло и контролно-измервателна 
техника, прилагат основни протоколи за радиационен контрол и документират резултатите от 
наблюденията. 
Особеностите на работната среда включват работа в охранявани зони, в близост до 
радиационно опасни източници, в условия на повишен контрол и строги инструкции. Работи в 
среда, характеризираща се с високи или ниски температури, шум и вибрации, опасни газове и 
работни вещества. Изискват се изключителна дисциплина, внимание към детайла, способност 
за работа в екип и изпълнение на указания с висока степен на прецизност. За упражняване на 
професията се изискват медицинска допустимост, познаване на правилата на ядрената 
безопасност и издаден достъп до специален обект съгласно законовите разпоредби. 
Трудовите дейности включват работа със суровини и материали (конструкционни, топло– 
и хидроизолационни, антикорозионни, уплътняващи, смазващи и миещи вещества, хладилни 
агенти, студоносители и горива); техническа документация (специализирана, справочна и